கேள்வி: நதாராம் சர்மா கவுர் - தொடக்க கால வாழ்க்கை பற்றி தகவல் சொல்.
பதில்: நதாராம் 1874 ஜனவரி 14 அன்று அத்ராசு மாவட்டத்தில் உள்ள தரியாபூர் கிராமத்தில் ஒரு பிராமணக் குடும்பத்தில் பிறந்தார். இவர் மிகவும் ஏழ்மையான குடும்பத்தைச் சேர்ந்தவர். இவர் தனது பார்வையற்ற தந்தையான பாகீரத்மலுக்கு வழிகாட்டி, பிச்சைக்காக பாடும் குழந்தையாக அத்ராசுக்கு வந்தார். அவரது இனிமையான குரலும் அழகான முகமும் அத்ராசின் இந்தர்மன் அகாராவின் சீடர்களில் ஒருவரான சிரஞ்சிலாலின் கவனத்தை ஈர்த்தது. நதாராம் அகாராக்களால் ஏற்றுக்கொள்ளப்பட்பார். அங்கு இவர் வாசிப்பு மற்றும் எழுத்துடன் பாரம்பரிய இசை மற்றும் நடனம் கற்றுக்கொண்டார். நதாராம் மிகக் குறுகிய காலத்தில் கலையில் தேர்ச்சி பெற்று தனது குழுவின் நட்சத்திரமாக ஆனார். பின்னர், இவர் தனது சொந்தக் குழுவை உருவாக்கி 'ஷியாம்' என்ற அச்சகத்தைத் தொடங்கினார். நதாராம் வட அமெரிக்கா, இந்தோனேசியா, மொரீசியஸ் மற்றும் மியான்மரில் தனது நாடகங்களை நிகழ்த்தினார். ரங்கூனில் பலர் நதாராமின் நாடகங்களைப் புரிந்துகொள்வதற்கான ஒரே நோக்கத்திற்காக இந்தியைக் கற்றுக்கொண்டனர்.